ახლო აღმოსავლეთის უნივერსიტეტი

ახლო აღმოსავლეთის უნივერსიტეტი — უნივერსიტეტი, რომელიც მდებარეობს ჩრდილოეთ კვიპროსში. დაარსდა ჩრდილო ნიქოზიაში 1988 წელს, სუატ გუნსელის მიერ. სუატ გუნსელი თურქი კვიპროსელია და უნივერსიტეტის აქციების 100%-ის მფლობელია. სამეთვალყურეო საბჭოს თავმჯდომარეა მისი შვილი, ირფან გუნსელი.

ამჟამად ახლო აღმოსავლეთის უნივერსიტეტში ფუნქციონირებს 16 ფაკულტეტი 98 და 4 სადოქტორო სკოლა , რომელიც სთავაზობს საბაკალავრო და სამაგისტრო პროგრამებსაც.

 უმსხვილესი უნივერსიტეტია ჩრდილოეთ კვიპროსში, უახლესი მონაცემებით ყოველწლიურად საშუალოდ 20 000 სტუდენტი ჰყავს.

ისტორია
ახლო აღმოსავლეთის უნივერსიტეტი დაარსდა სუატ გუნსელის მიერ 1988 წელს. ფუნქციონირება მხოლოდ ორი ფაკულტეტით დაიწყო და შემდგომში კიდევ დაემატა 14 ფაკულტეტი, ოთხი სადოქტორო სკოლა და 15 კვლევითი ცენტრი. სამედიცინო ფაკულტეტი დაარსდა 2008 წელს.

კამპუსი
უნივერსიტეტის ყველა საგანმანათლებლო დაწესებულება განთავსებულია საუნივერსიტეტო კამპუსში, მათ შორის ახლო აღმოსავლეთის კოლეჯი (საბაზო და საშუალო სკოლის დონე), ახლო აღმოსავლეთის დაწყებითი სკოლა და ახლო აღმოსავლეთის საბავშვო ბაღი. კამპუსი რამდენიმე კილომეტრითაა დაშორებული ნიქოზიის ქალაქიდან და კამპუსამდე მისვლა შესაძლებელია ახლო აღმოსავლეთის ბულვარის გავლით. კამპუსსა და ქალაქს შორის გადაადგილება გადაადგილებისათვის ძირითადად იყენებენ ავტობუსებს, რომელთა განრიგი მოსახერხებელია, მოძრაობენ ქალაქში რამდენიმე მიმართულებით, მათ შორის გონიელში.

კამპუსში მდებარეობს ათათურქის კულტურისა და კონგრესის ცენტრი, რომელიც ჩრდილოეთ ნიქოზიაში უდიდესი დარბაზია, ძირითადი დარბაზის ტევადობა 700 ადამიანია და სცენის ფართი 163,85 კვადრატული მეტრია. ყოველწლიურად დარბაზი მასპინძლობს უამრავ კონგრესს, კონცერტს, ცეკვის წარმოდგენებსა და სხვა კულტურულ ღონისძიებებს, მათ შორის ყოველწლიურ საერთაშორისო ფესტივალს -„კვიპროსის თეატრის ფესტივალი“. ცენტრში კიდევ ოთხი, უფრო პატარა დარბაზია. კამპუსში განთავსებულია სამი ამფითეატრი, ხოლო ოთხი ამფითეატრი - დიდ ბიბლიოთეკაში. კამპუსის შემადგენლობაშია სამი მუზეუმი: კომუნიკაციების მუზეუმი, ხელოვნების მუზეუმი და კლასიკური და სპორტული ავტომობილების მუზეუმი.

ახლო აღმოსავლეთის უნივერსიტეტის კლასიკური და სპორტული ავტომობილების მუზეუმი დაარსდა 2007 წელს და მოიცავს 140-ზე მეტ ექსპონატს. დამთვალიერებლებისათვის ინგლისურ და თურქულ ენებზე ხელმისაწვდომია მობილური აპლიკაცია, რომლის საშუალებითაც ვიზიტორებს შეუძლიათ გაეცნონ გამოფენაში არსებული ავტომობილების თავისებურებებს.

ფაკულტეტები
უნივერსიტეტში 16 ფაკულტეტია 98 დეპარტამენტით. ფაკულტეტებია:
ათათურქის სახელობის განათლების ფაკულტეტი
არქიტექტურის ფაკულტეტი
ხელოვნებისა და მეცნიერების ფაკულტეტი
კომუნიკაციების ფაკულტეტი
სტომატოლოგიის ფაკულტეტი
ღვთისმეტყველების ფაკულტეტი
ეკონომიკისა და ადმინისტრირების ფაკულტეტი
ინჟინერიის ფაკულტეტი
სახვითი ხელოვნებისა და დიზაინის ფაკულტეტი
ჯანდაცვის ფაკულტეტი
იურიდიული ფაკულტეტი
საზღვაო მეცნიერებათა ფაკულტეტი
მედიცინის ფაკულტეტი
საშემსრულებლო ხელოვნების ფაკულტეტი
ფარმაციის ფაკულტეტი
ვეტერინარიის ფაკულტეტი

ახლო აღმოსავლეთის უნივერსიტეტის ფარმაციის ფაკულტეტი აკრედიტებულია ფარმაცევტული განათლების აკრედიტაციის საბჭოს მიერ 2014 წლიდან.

აკადემიური პროფილი
მედიცინის ფაკულტეტი და საავადმყოფო
2008 წელს გაიხსნა სამედიცინო ფაკულტეტი. 2009 წელს კი - საავადმყოფო, რომლის ფართობი 55000 კვადრატული მეტრია. ჰოსპიტალთან ერთად დააფუძნეს კვლევითი ცენტრები, მაგალითად, როგორიცაა ბირთვული მედიცინის კვლევის ცენტრი.

ჰოსპიტალი მკურნალობდა ბევრ ცნობილ ფიგურას, მათ შორის რაუფ დენქტაშს, გაფორმდა ხელშეკრულებები უნივერსიტეტსა და გაგაუზიას შორის, რომლის თანახმადაც გაგაუზიელი პაციენტები მკურნალობენ აღნიშნულ საავადმყოფოში. მედიცინის ფაკულტეტი ჩართულია ქვეყნის საზოგადოებრივი ჯანდაცვის კამპანიებში, მათ შორის სკოლებს სთავაზობს მოსწავლეების ჯანმრთელობის შემოწმებას და მოსახლეობას ინვიტრო განაყოფიერების სერვისებს. 2013 წელს ორგანიზაზიამ მიიღო (საუკეთესო ინსტიტუციური დაწესებულების ჯილდო).

დიდი ბიბლიოთეკა
დიდი ბიბლიოთეკა განთავსებულია 15000 კვადრატულ მეტრ ფართობზე. ბიბლიოთეკაში განთავსებულია 1 მილიონზე მეტი ნაბეჭდი მასალა და 150 მილიონზე მეტი ელექტრონული რესურსი. მის შემადგენლობაშია ოთხი ამფითეატრი, რომელთა საერთო ტევადობა შეადგენს 1000 ადამიანს და მისი გამოყენება შეუძლია ნებისმიერ დაინტერესებულ პირს. 2007 წელს ბიბლიოთეკით ყოველდღიურად სარგებლობდა დაახლოებით 7000 ადამიანი. უნივერსიტეტმა 2019 წელს თურქეთის კულტურისა და ტურიზმის სამინისტროსთან ხელი მოაწერა პროტოკოლს, რომელიც ითვალისწინებს ბიბლიოთეკის ელექტრონული რესურსების გაზიარებას თურქეთის 1118 ბიბლიოთეკასთან.

სტუდენტური ცხოვრება
სპორტი
უნივერსიტეტში ფუნქციონირებს რამდენიმე სპორტული კლუბი და გუნდი, რომლებიც ღიაა სტუდენტებისთვის. ასევე მუშაობს სინქრონიზებული ცურვის გუნდი, რომელიც რეგულარულად აწყობს სპექტაკლებს. გუნდები ასევე მონაწილეობენ თურქეთის ეროვნულ ლიგებში.

უნივერსიტეტში არის ქვეყანაში ერთადერთი ოლიმპიური საცურაო აუზი, რომლის ფართობი 2700 კვადრატული მეტრია. უნივერსიტეტის ცურვის გუნდის წევრებმა მოიპოვეს მედლები თურქეთის ჩემპიონატებში და წარმოადგინეს თურქეთი საერთაშორისო შეჯიბრებებში. აუზზე ცურვის კურსებს 12000-ზე მეტი ადამიანი დაესწრო.

2014 წელს გაიხსნა ახალი სპორტული დარბაზი, რომელსაც ეწოდა მზის მანქანა 25.

გასართობი ღონისძიებები
უნივერსიტეტი ყოველწლიურად ატარებს საგაზაფხულო ფესტივალს, რომელშიც მონაწილეობას იღებენ ცნობილი თურქი კვიპროსელი, თურქი და საერთაშორისო მომღერლები და ბენდები, იმართება ცეკვის ფესტივალები, სპორტული და სამაგიდო თამაშების შეჯიბრებები. 2014 წელს უნივერსიტეტმა 220000 ათასი კვადრატული მეტრის ფართობზე ააშენა უდიდესი პარკი. -ისა და თურქული ბენდების, როგორიცაა , კონცერტებმა ათიათასობით მაყურებელი მიიზიდა კვიპროსიდან და თურქეთიდან. ფესტივალის ფარგლებში უნივერსიტეტში გამოვიდა მოსკოვის სახელმწიფო ბალეტიც. უნივერსიტეტი ასევე მასპინძლობს ყოველწლიურ როკის ფესტივალს.

უნივერსიტეტი აწყობს -ს დერებოიუს რეგიონში, სადაც სტუდენტები სხვადასხვა ღონისძიებას მართავენ, ადგილობრივები ქუჩებში იკრიბებიან. უნივერსიტეტი სტუდენტებისთვის ყოველ სექტემბერს აწყობს გასვლით აქტივობებს კვიპროსის გარშემო.

სამოქალაქო აქტივიზმი
უნივერსიტეტის სტუდენტები ხშირად ატარებენ საქველმოქმედო ღონისძიებებს და აგროვებენ თანხას ქველმოქმედებისთვის, ეხმარებიან მიწისძვრის შედეგად დაზარალებულებს, ადგილობრივ ბავშვთა სოფელსა და კიბოთი დაავადებულ პაციენტებს.